*Apstiprināts ar 20.03.2018. ZPRAP lēmumu Nr.52.*

*(protokols Nr. 9)*



**PĀRSKATS PAR**

**PĒTĪJUMA “RADOŠO INDUSTRIJU NOZARES ATTĪSTĪBA” IETVAROS SAGATAVOTĀ RĪCĪBAS PLĀNA ĪSTENOŠANU**

2018

**Saturs**

[Ievads 3](#_Toc509581377)

[1. Rīcības plāna īstenošana 4](#_Toc509581378)

[2. Rīcības plāna rekomendāciju iekļaušana Zemgales plānošanas reģiona Attīstības programmā 9](#_Toc509581379)

[Secinājumi 11](#_Toc509581380)

# Ievads

Pārskats par pētījuma “Radošo industriju nozares attīstības” ietvaros sagatavotā Rīcības plāna īstenošanu ir dokuments, kurā tiek analizētas īstenotās aktivitātes un vēl neīstenoto aktivitāšu īstenošanas iespējas. Pētījumā “Radošo industriju nozares attīstība” (turpmāk tekstā Pētījums) tika apkopota informācija par esošo situāciju radošo industriju nozarē, radošo industriju nozaru attīstību reģionos, starptautisko konkurētspēju utt.

**Pētījuma mērķis**: radošo industriju piedāvājuma, pieprasījuma un attīstības potenciāla pētījuma teritorijā – Kurzemes, Zemgales, Latgales un Šauļu (Lietuva) reģionos izvērtējums, lai veicinātu jaunu produktu un pakalpojumu izveidi radošo industriju sektorā.

**Pētījuma uzdevumi**:

* sniegt radošo industriju dokumentu pārskatu, kurā atspoguļoti plānošanas dokumenti, kuros minētas iniciatīvas radošo industriju attīstībai, pētījumi, kas veikti par radošajām industrijām Latvijā;
* izvērtēt radošo industriju esošo situāciju reģionos un novērtēt to nozīmīgumu katrā reģionā;
* veikt radošo industriju analītisku novērtējumu;
* balstoties uz pētījuma rezultātiem, izstrādāt rīcības plānu un rekomendācijas radošo industriju attīstībai vietējā, reģionālā un valstiskā līmenī.

Balstoties uz izstrādātā Pētījuma rezultātiem, tika sagatavotas rekomendācijas un Rīcības plāns radošo industriju attīstībai vietējā, reģionālā un nacionālā līmenī 2012.-2019. gadam (turpmāk tekstā Rīcības plāns). Rīcības plānā noteiktajiem pasākumiem, to izpildes termiņiem un rezultatīvajiem rādītājiem ir rekomendējošs raksturs. Līdz 2017. gadam Zemgales plānošanas reģionam (turpmāk tekstā ZPR) izdevies īstenot daļu no Rīcības plānā ietvertajām rekomendācijām, kas attiecināmas tieši uz ZPR. Izvērtējot ieviestos pasākumus un pasākumus, kuri nav īstenoti ieteiktajos izpildes termiņos, lemts turpināt pētījuma “Radošu industriju nozares attīstība” sagatavoto rekomendāciju īstenošanu Zemgales plānošanas reģiona Attīstības programmas 2015.-2020. gadam darbības ietvaros, papildinot to ar 2 rīcībām un 3 aktivitātēm.

# Rīcības plāna īstenošana

| Nr. | **Pasākums** | **Rezultatīvie rādītāji** | **Sasniegtie rezultāti** |
| --- | --- | --- | --- |
| 1.1.1. | Prakses vietu informatīvās platformas izveides radošo industriju studentiem | Uzlabota izveidotā informatīvā platforma radošo industriju studentiem un audzēkņiem prakses vietu atrašanai. Papildināta ar jaunām sadaļām par izglītības iespējām un partneru meklēšanas rīku. | Pasākuma īstenošana turpinās ZPR Attīstības programmas 2015.-2020. gadam 2.1. Rīcības virziena ietvaros. |
| 1.1.2. | Mūžizglītības pasākumu koordinēšana radošo industriju jomās pašvaldībās | 1. Katru otro gadu veikts mūžizglītības piedāvājuma izvērtējums reģionā.  2. Katru gadu veikta RI uzņēmumu aptauja par darbiniekiem nepieciešamo tālākapmācību.  3. Izstrādātas rekomendācijas pašvaldībām mūžizglītības pasākumiem radošo industriju jomās.  4. Katrā pašvaldībā ir pieejami mūžizglītības pakalpojumi (piemēram, izveidots pieaugušo izglītības centrs, pašvaldība nodrošina regulārus seminārus/ apmācības) | Lielākajā daļā pašvaldību ir pieejami mūžizglītības pakalpojumi.  Daļēja pasākuma īstenošana turpinās ZPR Attīstības programmas 2015.-2020. gadam 2.2. Rīcības virziena ietvaros. |
| 1.1.3. | Vieslekciju organizēšana par radošo industriju jomām izglītības iestādēs | 1. Izveidota darba grupa vieslekciju organizēšanai.  2. ZPR veic aptauju par vēlamo lekciju saturu un aptaujā uzņēmējus par to iespējām un vēlmēm lasīt lekcijas.  3. Regulāras radošo industriju uzņēmēju vieslekcijas visās izglītības iestādēs reģionos, kurās apgūst radošo industriju specialitātes. | Projekta „Reģionālā sadarbība amatniecības attīstībai” ietvaros organizēti pasākumi studentu un amatnieku sadarbības veicināšanai un kopēju produktu izstrādei.  2012. un 2013. gadā organizēti informatīvi pasākumi LLU studentiem, kuru ietvaros studenti var iepazīties ar biznesa veidošanu dažādos uzņēmumos, iepazīties ar tautas mākslas veidošanu un izplatīšanas un tirdzniecības pieredzi. |
| 1.1.4. | Informatīvs un koordinējošs atbalsts radošo industriju vasaras universitāšu organizēšanai | 1. Regulāras (katru gadu vismaz viena) darba grupas ar radošo industriju uzņēmumu un izglītības iestāžu pārstāvjiem, kuru ietvaros tiek veikts izvērtējums par radošo industriju jomām, kurās ir iespējams organizēt vasaras universitātes.  2. Katru gadu noorganizēta vismaz viena vasaras universitāte reģionā. ZPR piedalās publicitātes pasākumu nodrošināšanā. | Pašvaldības nav organizējušas šādus pasākumus, līdz ar to ZPR informatīvais atbalsts nav bijis nepieciešams. |
| 2.1.1. | Pašvaldības nodevu atlaižu sistēmas izvērtējums radošo industriju uzņēmējiem | 1. Sagatavots ziņojums par esošo situāciju plānošanas reģionā pašvaldības nodevu atvieglojumu piemērošanā uzņēmējiem un NVO.  2. Sagatavoti priekšlikumi pašvaldības nodevu atlaidēm pašvaldībā reģistrētajiem RI uzņēmumiem un NVO.  3. Veikts pašvaldības nodevu atvieglojumu piemērošanas izvērtējums radošo industriju uzņēmumiem un NVO katrā pašvaldībā.  4. Izstrādātas rekomendācijas nepieciešamajiem grozījumiem pašvaldību saistošajos noteikumos. | Nav pieejams finansējums šāda pasākuma īstenošanai. |
| 2.2.1. | Reģionu atbalsta fonda izveidošana un administrēšana radošo industriju attīstībai | 1. Izstrādāta programma finansējuma piesaistei reģiona RI atbalsta fonda izveidei.  2. Reģionā ir izveidots RI atbalsta fonds.  3. Katru gadu katrā reģionā atbalstīti vismaz 15 radošo industriju projekti. | Pasākums daļēji īstenots, izmantojot Zemgales kultūras programmu. |
| 2.2.2. | Apmācības radošo industriju ideju komercializēšanā | 1. Piesaistīts finansējums apmācību īstenošanai.  2. Katru gadu notiek kultūras jomas un RI pārstāvju, radošo industriju speciālistu, audzēkņu un studentu apmācības par to, kā ar kultūras pasākumiem radīt vērtību/produktu/nopelnīt, kā kultūras industriju padarīt par radošo industriju. | Zemgales uzņēmējdarbības centra darbības ietvaros organizētas dažādas apmācības esošajiem un topošajiem uzņēmējiem, tajā skaitā arī amatniekiem, māksliniekiem un biedrībām, par uzņēmējdarbības formām, nodokļiem, grāmatvedības kārtošanu vienkāršajā ieraksta sistēmā, biznesa plāna sagatavošanu. 2014. gadā Zemgales uzņēmējdarbības centrs organizēja 7 seminārus par biznesa plāna rakstīšanu, nodokļiem un uzņēmējdarbības formām u.c. 2015. gadā Zemgales uzņēmējdarbības centrs organizēja 10 seminārus par biznesa plāna sagatavošanu, kļūdām projektu sagatavošanā u.c. Visu minēto semināru mērķa grupa bija topošie un esošie uzņēmēji, tajā skaitā amatnieki.  Kultūras programmas ietvaros organizētas dažādas apmācības un meistarklases. |
| 2.2.3. | Radošo ideju „fabrikas” izveide | 1. Tiek izstrādāts radošo ideju „fabrikas” koncepcija un noteiktas iesaistītās puses.  2. Reģionā 4 reizes gadā notiek radošo ideju „fabrikas”. Tās idejas/projekti, kas netiek īstenotas, tiek publicētas ZPR un/vai biznesa inkubatora mājaslapā. | Pasākums īstenots daļēji. Nav pieejams finansējums radošo ideju “fabrikas” organizēšanai, tomēr radošu ideju radīšana atbalstīta caur citām ZPR aktivitātēm. 2012. gadā organizētas inovāciju dienas uzņēmējiem, 2015. un 2016. gadā organizēts konkurss “Biznesa ekspresis”, kurā apbalvoti labāko biznesa ideju autori. |
| 2.3.1. | Radošo industriju attīstības prioritāšu un atbalsta pasākumu iestrāde plānošanas reģiona attīstības plānošanas dokumentos | 1. Plānošanas reģiona ekonomikas profilā ir noteiktas radošo industriju attīstības prioritātes.  2. Plānošanas reģionu attīstības programmās ir paredzēti RI atbalsta pasākumi atbilstoši ekonomikas profilam. | ZPR Attīstības programmas 2015.-2020. gadam Rīcības plānā iekļautas aktivitātes, kas vērstas uz radošo industriju atbalstu. |
| 2.4.1. | Radošo industriju uzņēmējdarbības uzsākšanas konsultatīvā atbalsta sistēmas izveide | 1. Veikts izvērtējums par konsultatīvās atbalsta sistēmas modeli (apzinātas valsts un pašvaldību iestādes, kuras būtu gatavas piedalīties „vienas pieturas aģentūras izveidē”, veiktas sarunas ar biznesa inkubatoru par sadarbības iespējām).  2. Ir izveidota konsultatīvā atbalsta sistēma. | Pasākuma īstenošana turpinās ZPR Attīstības programmas 2015.-2020. gadam 1.1. Rīcības virziena ietvaros. |
| 2.4.2. | Izveidots ekspertu tīkls radošo industriju atbalstam | 1. Piesaistīts finansējums ekspertu tīkla izveidei.  2. Ir izveidots konsultatīvā atbalsta ekspertu tīkls. | Zemgales uzņēmējdarbības centra darbības ietvaros tiek sniegts konsultatīvais atbalsts esošajiem un topošajiem uzņēmējdarbības veicējiem, tajā skaitā arī radošo industriju pārstāvjiem. |
| 2.5.1. | RI pārstāvju iesaiste reģiona attīstības plānošanā | Attīstības dokumentu izstrādes darba grupā darbojas vismaz viens radošo industriju pārstāvis vai NVO, kas saistīts ar radošo industriju, pārstāvis. | Izstrādājot ZPR ilgtspējīgas attīstības stratēģiju 2014.-2030. gadam, dažādās tematiskajās darba grupās tika iesaistīts plašs speciālistu loks. Radošo industriju pārstāvju iesaiste tika nodrošināta caur tūrisma un kultūras darba grupām. |
| 2.5.2. | Radošo ideju darbnīcu organizēšana plānošanas reģiona attīstības plānošanai | Katru gadu tiek noorganizēta vismaz viena radošo ideju darbnīca plānošanas reģionā noteiktu mērķu sasniegšanai (piemēram, ideju talka kādas apdzīvotas vietas/telpas attīstībai, ekonomiskā profila izvērtējumam, pārrobežu sadarbības idejām utt.). | ZPR ilgtspējīgas attīstības stratēģijas 2014.-2030. gadam izstrādes procesā tika organizētas vairākas darba grupas, kuru ietvaros izmantotas radošas pieejas ideju ģenerēšanai.  Dažādās nozaru darba grupās tiek izmantotas diskusijas, darbs grupās, ideju ģenerēšana, lai rastu risinājumus kopīgiem problēmjautājumiem un gūtu jaunu skatījumu uz tālāko darbu. |
| 3.1.1. | Radošo industriju nozares uzņēmumu un produktu popularizēšana ārvalstīs | 1. ZPR mājaslapā ir pieejama strukturēta informācija par ZPR izveidotajiem sadarbības tīkliem.  2. ZPR nodrošina informācijas par sadarbības tīkliem publicitāti.  3. Katru gadu vismaz 5 jauni reģionos esošie radošo industriju uzņēmumi piedalās pasākumos ārvalstīs. | Pasākuma īstenošana turpinās ZPR Attīstības programmas 2015.-2020. gadam 1.2. Rīcības virziena ietvaros. |
| 3.1.2. | Balvas „Gada radošo industriju uzņēmējs” | 1. Tiek izstrādāts balvas piešķiršanas nolikums.  2. Ik gadus tiek organizēta balvas pasniegšanas ceremonija un pasniegta balva. | Tiek organizēts pasākums “Gada uzņēmējs”, kur viens no uzņēmumu izvērtēšanas kritērijiem ir arī uzņēmuma radošums. Nav pieejams finansējums atsevišķa radošo industriju uzņēmēju konkursa rīkošanai. |
| 3.1.3. | Konkurss par inovatīvajām idejām/produktiem uzņēmējdarbībā | Katru gadu katrā plānošanas reģionā tiek organizēts konkurss un īstenoti publicitātes pasākumi. | Nav pieejams finansējums šāda pasākuma īstenošanai. Pasākums tiks īstenots 2018-2020. gadā. |
| 3.1.4. | Filmēšanas vietu platformas izveide | 1. Izveidota filmēšanas vietu platforma. Tiek veikti publicitātes pasākumi. Informācija par vietnes esamību tiek reklamēta caur Latvijas Investīciju un attīstības aģentūras pārstāvniecībām, vēstniecībām, kino profesionālu tīklojumiem.  2. Informācija tiek aktualizēta vismaz reizi pusgadā. | Nav pieejams finansējums šāda pasākuma īstenošanai. |
| 3.2.1. | Pārrobežu projektu identificēšana un īstenošana | Tiek īstenots vismaz viens sadarbības projekts radošo industriju jomā gadā. | Pasākuma īstenošana turpinās ZPR Attīstības programmas 2015.-2020. gadam 6.3. Rīcības virziena ietvaros. |
| 3.2.2. | Pieredzes apmaiņas braucienu organizēšana un finansēšana | Tiek izveidots kopīgs projekts ar pašvaldībām un uzņēmējiem, kura ietvaros ik gadu tiek noorganizēts vismaz viens pieredzes apmaiņas brauciens, kurā piedalās vismaz 10 radošo industriju nozares pārstāvji. | Nav pieejams finansējums šāda pasākuma īstenošanai. |

**Tabula 1.1. Rīcības plāna ietvaros sasniegtie rezultāti**

# Rīcības plāna rekomendāciju iekļaušana Zemgales plānošanas reģiona Attīstības programmā

Radošo industriju nozares izaugsme ir būtiska gan reģiona ekonomiskajai, gan kultūras telpas attīstībai. Tāpēc ZPR Ilgtspējīgas attīstības stratēģijā 2015.- 2030. gadam un ZPR Attīstības programmā 2015.-2020. gadam ietverti vairāki rīcības virzieni, kas vērsti uz atbalstu radošajām industrijām un lielā mērā atbilst pētījuma “Radošo industriju nozares attīstība” ietvaros sagatavotajam Rīcības plānam. Ieviešot ZPR Attīstības programmu 2015.-2020. gadam tiks īstenota daļa no līdz šim neīstenotajiem pasākumiem, kas definēti “Radošo industriju nozares attīstība” Rīcības plānā.

|  |  |  |
| --- | --- | --- |
| **Rīcības virziens ZPR Attīstības programmā 2015.-2020. gadam** | **Rīcība ZPR Attīstības programmā 2015.-2020. gadam** | **Pasākums pētījuma “Radošo industriju nozares attīstība” Rīcības plānā** |
| 1.1.Veicināt uzņēmējdarbības attīstību reģiona perspektīvajās ekonomikas nozarēs: lauksaimniecībā, pārtikas rūpniecībā, mežsaimniecībā, kokapstrādē, ieguves rūpniecībā un karjeru iestrādē, metālapstrādē un mašīnbūvē, ķīmijas rūpniecībā, tūrismā u.c. | 1.1.1.Stiprināt uzņēmējdarbības atbalsta institūciju lomu uzņēmējdarbības attīstībā | 2.4.1. Radošo industriju uzņēmējdarbības uzsākšanas konsultatīvā atbalsta sistēmas izveide |
| 1.2. Uzlabot reģiona uzņēmumu konkurētspēju, stiprinot savstarpējo sadarbību un palielinot produkcijas realizācijas iespējas iekšējos un ārējos tirgos | 1.2.2.Veicināt ārējo tirgu apguvi un partneru piesaisti reģiona uzņēmējiem | 3.1.1. Radošo industriju nozares uzņēmumu un produktu popularizēšana ārvalstīs  3.2.1.Pārrobežu projektu identificēšana un īstenošana |
| 2.1. Sekmēt radošuma un uzņēmējdarbības prasmju attīstoša izglītības piedāvājuma un aktivitāšu ieviešanu reģiona izglītības iestādēs | 2.1.2. Sekmēt reģiona ekonomiskās specializācijas jomām atbilstoša karjeras un interešu izglītības piedāvājuma attīstību un pieejamību | 1.1.1.Prakses vietu informatīvās platformas izveides radošo industriju studentiem |
| 2.2. Uzlabot mūžizglītības piedāvājumu un pieejamību | 2.2.1. Koordinēti īstenot Zemgales reģiona iedzīvotāju profesionālās kompetences pilnveides pasākumus, pamatojoties uz Darbības programmas „Izaugsme un nodarbinātība” SAM 2.4.3. Atbalsts darba devējiem formālās un neformālās izglītības nodrošināšanai nodarbinātajiem | 1.1.2. Mūžizglītības pasākumu koordinēšana radošo industriju jomās pašvaldībās |
| 6.3. Atbalstīt amatniecības, mājražošanas un kultūras un radošo industriju attīstību | 6.3.1. Atbalstīt vietējos amatniekus, mājražotājus un radošo industriju uzņēmumus | 3.2.1.Pārrobežu projektu identificēšana un īstenošana |
| 6.3. Atbalstīt amatniecības, mājražošanas un kultūras un radošo industriju attīstību | 6.3.2. Veicināt Zemgales amatniecības, mākslas un kultūras attīstību, palielinot šo jomu atpazīstamību, nodrošinošo nozaru speciālistu kapacitātes palielināšanu un atbalstot nepieciešamās infrastruktūras attīstību un pieejamību | 3.1.1. Radošo industriju nozares uzņēmumu un produktu popularizēšana ārvalstīs  3.2.1.Pārrobežu projektu identificēšana un īstenošana |

**Tabula 1.1. ZPR Attīstības programmā ietvertie rīcības virzieni, kas atbilst pētījuma “Radošo industriju nozares attīstība” ietvaros sagatavotajam Rīcības plānam**

Lai nodrošinātu pilnīgāku Rīcības plāna iekļaušanu ZPR Attīstības programmas 2015.-2020. gadam Rīcības plānā, tas tiks papildināts ar 2 rīcībām un 3 aktivitātēm.

|  |  |  |  |
| --- | --- | --- | --- |
| **Rīcība** | **Īstenošanā iesaistītie dalībnieki** | **Īstenošanas periods** | **Aktivitāte** |
| Konkurss par inovatīvajām idejām/ produktiem uzņēmējdarbībā | ZUC, pašvaldības, biznesa inkubatori | 2018-2020 | Katru gadu tiek organizēts konkurss un īstenoti publicitātes pasākumi. |
| Veicināt sadarbību starp uzņēmējiem un pašvaldībām | ZUC, pašvaldības, VARAM | 2018-2020 | Pašvaldību iesaiste radošo, aktīvo, inovatīvo u.c. uzņēmumu apzināšanā  Balvas “Gada uzņēmējs” pasniegšanas ceremonijas organizēšana. |

**Tabula 2.2. Rīcības un aktivitātes, ar kurām papildināts ZPR Attīstības programmas 2015.-2020. Gadam Rīcības plāns**

# Secinājumi

Laika posmā no 2012. gada līdz 2017. gadam izdevies īstenot tikai daļu Rīcības plānā definēto pasākumu. Daudzos gadījumos tiek sniegts atbalsts uzņēmējdarbībai kopumā, bet netiek izdalīti atsevišķi atbalsta instrumenti tieši radošajai industrijai. Galvenais šķērslis plānoto pasākumu izpildei ir nepietiekams finansējums.

Vairāku pasākumu īstenošana turpinās ZPR Attīstības programmas 2015.-2020. gadam darbības ietvaros. ZPR administrācija aktīvi meklē finanšu avotus Radošās industrijas nozares atbalstam, sagatavojot un iesniedzot dažādus projektu pieteikumus:

* Projekts “Kopīgi risinājumi un labās prakses dabas un kultūras mantojuma ilgtspējīgai izmantošanai”, kura ietvaros tiks veikta kopīga izpēte un tūrisma produktu definēšana, balstīta dabas un kultūras mantojuma izmantošanā.
* Projekts “Kultūras mantojuma radošā atjaunošana”, kas vērsts uz ciešākas radošās partnerības veidošana starp kultūras un radošajām industrijām un tradicionālajiem kultūras mantojuma īpašniekiem, lai attīstītu jaunus veidus kultūras mantojuma izmantošanā.
* Projekts “Nemateriālā kultūrvēsturiskā mantojuma saglabāšana, pieejamība un izmantošana kvalitatīvas dzīves vides veidošanā”, kas tiks īstenots, lai veicinātu nemateriālā kultūrvēsturiskā mantojuma aktualizēšanu iedzīvotāju lokālpiederības stiprināšanā.
* Projekts “Aizraujošais ceļojums muižu parkos četros gadalaikos”, kura mērķis ir veicināt kultūrvēstures objektu ilgtspēju, palielināt to pievilcību apmeklētājiem.

Izvērtējot pētījuma “Radošo industriju nozares attīstība” ietvaros sagatavoto Rīcības plānu, secināts, ka būtiska daļa no līdz šim neīstenotajiem pasākumiem ir iekļauti ZPR Attīstības programmas 2015.-2020. gadam Rīcības plānā. Pētījuma “Radošo industriju nozares attīstība” ietvaros sagatavotā Rīcības plāna integrēšana ZPR Attīstības programmas 2015.-2020. gadam Rīcības plānā atvieglos gan plānošanas, gan ieviešanas procesu, novēršot informācijas dublēšanu. Līdz ar papildus rīcību un aktivitāšu iekļaušanu ZPR Attīstības programmā 2015.-2020. gadam tiek pārtraukta Pētījuma ietvaros izstrādātā rekomendējošā Rīcības plāna darbība.